საქართველოს ეროვნული ბანკის ვიცე-პრეზიდენტის
განკარგულება №49

2015 წლის 6 თებერვალი
ქ. თბილისი

ღსს „კავკასიის განვითარების ბანკის“ თბილისის ფილიალის  ლიკვიდაციის პროცესის დასრულების თაობაზე

„საქართველოს ეროვნული ბანკის შესახებ“ საქართველოს ორგანული კანონის მე-15 მუხლის პირველი პუნქტის ,,ზ“ ქვეპუნქტის, ამავე კანონის 49-ე მუხლის პირველი პუნქტის „ა“ ქვეპუნქტისა და მე-2 პუნქტის, „კომერციული ბანკების საქმიანობის შესახებ“ საქართველოს კანონის 37-ე მუხლის, საქართველოს ეროვნული ბანკის პრეზიდენტის 2003 წლის 11 ივლისის №159 ბრძანებით დამტკიცებული „კომერციული ბანკის ლიკვიდაციის წესის“ მე-6 მუხლის მე-2 პუნქტის „ა“ ქვეპუნქტის და საქართველოს ეროვნული ბანკის პრეზიდენტის 2013 წლის 27 ივნისის №66/04 ბრძანების საფუძველზე:
1. დასრულებულად ჩაითვალოს ღსს „კავკასიის განვითარების ბანკის“ თბილისის ფილიალის ლიკვიდაციის პროცესი. 
2. ღსს „კავკასიის განვითარების ბანკის“ თბილისის ფილიალს დაეხუროს საქართველოს ეროვნულ ბანკში გახსნილი სალიკვიდაციო ანგარიშები. 
3. ღსს „კავკასიის განვითარების ბანკის“ თბილისის ფილიალი ამოღებულ იქნეს საქართველოს ეროვნული ბანკის სათანადო რეესტრიდან. 
4. ეს განკარგულება 10 დღის ვადაში წარედგინოს მეწარმეთა და არასამეწარმეო (არაკომერციული) იურიდიული პირების რეესტრს შესაბამისი რეაგირებისათვის. 
5. ეს განკარგულება 10 დღის ვადაში გამოქვეყნდეს „საქართველოს საკანონმდებლო მაცნეში“. 
6. ამ განკარგულების გასაჩივრება შეიძლება თბილისის საქალაქო სასამართლოს ადმინისტრაციულ საქმეთა კოლეგიაში (ქ. თბილისი, დავით აღმაშენებლის ხეივანი, მე-12 კილომეტრი №6) მხარისათვის მისი გაცნობიდან ერთი თვის ვადაში.
7. ეს განკარგულება ამოქმედდეს გამოქვეყნებისთანავე. 

